open-index/open-wikipedia-markdown huggingface dataset:
Peuteuy sélong

**Peuteuy sélong** mangrupa tutuwuhan tropis anu leutik nu asalna ti Méksiko. Ieu tutuwuhan digunakeun pikeun rupa-rupa tujuan, saperti suluh jeung kadaharan sapopoé.

Peutuey sélong geus dimangpaatkeun pikeun ngahasilkeun biomassa. Tutuwuhan ieu ogé éfisién pikeun fiksasi nitrogén.

Dina taun 1970-an jeung 1980, peuteuy sélong dipromosikeun minangka "tutuwuhan ahéng" lantaran rupa-rupa kagunana.

Hiji kakurang ieu spésiés nyaéta kauduhna ku serangan sarangga. Dina taun 1980-an, aya kajadian kajadia musnahna ieu tangkal di wewengkon anu lega di Asia Tenggara akibat serangan sarangga psyllids.

## Sifat nu gancang nyebar 
*Peuteuy sélong* kacida teu dipikahayang di sabagian wewengkon Taiwan, kapuloan Hawai jeung Fiji. Ieu tangkal tumuwuh kacida gancangna, sarta ngabentuk jumplukan anu padet anu ngaheurinan tuwuhan asli lianna.

## Ngaran dina basa-basa lian 
* Basa Hawai*haole koa* atawa *koa haole*
* India: *Subabul* 
* Basa Indonésia: *petai cina*
* Basa Jawa: *lamtoro* atawa *lamotorogung*
* Myanmar: *Bawzagaing* 
* Thailand: *krathin* ();
* Basa Tagalog:*ipil-ipil*

## Gallery 

Image:Subabool (Leucaena leucocephala) trunk in Kolkata W IMG 4306.jpg|tangkal di Kalkuta, Bengala Kulon, India.
Image:Subabool (Leucaena leucocephala) flowers, green pods & leaves in Kolkata W IMG 4299.jpg|kembang, peuteuy jeung daun di   Kalkuta, Bengala Kulon, India.
Image:Subabool (Leucaena leucocephala) dried pods in Kolkata W IMG 4301.jpg‎|peuteuy garing di Kalkuta, Bengala Kulon, India.
Image:Subabool (Leucaena leucocephala) dried pods & leaves at canopy in Kolkata W IMG 4307.jpg|peuteuy garing jeung daun dina kanopi di Kalkuta, Bengala Kulon, India.
File:Leucaena leucocephala MHNT.BOT.2011.3.71.jpg|Leucaena leucocephala - muséum specimen

## Rujukan 
## Tumbu ka luar 
* Handbook of Energy Crops at Purdue University: *Leucaena leucocephala*
* Germplasm Resources Information Network, "*Leucaena leucocephala* (Lam.) de Wit"
* Economics of Subabul Plantation  In Hegde, N.G. and Abhyanker, P.D. (eds.) The Greening of Wastelands.
Relwani, L.L. & Hegde, N.G. 1986.
Oophoritis

**Oophoritis** nyaéta inflamasi ovarium.

Mindeng ogé yén panyakit ieu katingali minangka kombinasi jeung salpingitis (inflamasi solobong fallopii).

## Tempo oge
* Panyakit inflamasi pélvis
Muncang

thumb|left|250px|Kembang muncang
**Muncang** (***Aleurites moluccana***), nyaéta tuwuhan anu sikina dimangpaatkeun minangka bahan minyak sarta samara. Tuwuhan ieu masih sabaraya jeung sampeu sarta kaasup kana sélér (suku) Euphorbiaceae. Dina padagangan antarnagara dipikawanoh minangka *candleberry*, *Indian walnut*, atawa *candlenut*. Tangkalna disebut  *varnish tree* atawa *kukui nut tree*. Minyak anu diperes tina sikina kapaké dina industri pikeun bahan campuran cét sarta dipikawanoh minangka *tung oil*.

Muncang ayeuna geus sumebar di wewengkon-wewengkon tropis. Luhur tangkal ieu ngahontal kira-kira 15-25 méter. Daunna boga warna héjo sepa. Sikina mibanda garis tengah kira-kira 4–6&nbsp;cm; Sikina mibanda taméng anu pohara teuas sarta ngandung minyak anu cukup réa, anu matak bisa dipaké pikeun lilin. Buah muncang nu di jerona ngan hiji sikina disebut gandul, di mana jerona dua sikina disebutna dampa. Alatan éta henteu dimeunangkeun dahar siki muncang atah-atah. Pamakéan muncang kudu dimimitian ku nyangray nepi ka sikina haneut. Cara ieu baris ngaruksak racunna.

## Tempo ogé 
* Samara

## Rujukan 
## Tumbu ka luar 
* Pacific Island Ecosystems at Risk factsheet 
* Oils of Aloha
Chilsung Cider

**Chilsung Cider** (**칠성사이다**) nyaéta hiji inuman dikarbonoasi nu dipasarkeun ku pausahaan Koréa Kidul Lotte Chilsung. Chulsung Cider lain "cider" kawas dina istilah basa Inggris nu mangrupa inuman nu ngandung alkohol, dijieun tina sari apel. Di Koréa Kidul kecap "cider" hartina inuman dikarbonasi nu diamisan kawas Seven Up atawa Sprite.

Chilsung Cider sarua jeung Seven Up tapi leuwih amis. Cider Koréa liana rupa-rupa rasana ti mimiti nu rasana jeruk tepi ka rasa Fanta atawa "soda krim" nu gulaan.

Inuman ieu kacida ksohorna di Koréa Kidul.

## Tempo ogé
*Lotte
*Daptar inuman urang Koréa
*Daptar jejer nu patali jeung Koréa

## Tumbu luar
*Charles' Korean Non-Alcoholic Beverage Mini-Site
Kapas

, USA, taun 1943]]
**Kapas** nyaéta ngaran hiji tuwuhan nu ngahasilkeun haramay/benang nu lemes nu tumuwuh sabudeureun sikina.
Serat ieu tuluy digulung jadi benang sarta digunakeun pikeun nyieun kaén (tékstil).

Kapas mangrupa tuwuhan nu gedé ajénna lantaran ngan kira-kira 10% tina beuratna ilang dina pemrosésan. Waktu lilin, protéin, jll. disingkirkeun, sésana nyaéta polimér alami tina sélulosa murni. Sélulosa ieu kasusun rapih antukna méré kapas sifat kekuatan, daya tahan sarta daya serep nu mandiri. Di Pulo Ambon, kapas dipikawanoh ku istilah lokalna aha, sarta dina basa Banda disebut karamboa.

## Sajarah 
 in the  abad ka 14]]

Katun geus dipaké pikeun nyieun kaén anu pohara alus jeung hampang di wewengkon kalawan iklim tropis geus rebuan taun katukang. Sababaraha otoritas ngaku yén kamungkinan urang Mesir ngagaduhan katun ti mimiti 12,000 SM, jeung bukti geus kapanggih kapas di guha Mexican  (lawon katun sarta fragmen tina haramay anu sisusun ku bulu_bulu jeung  fur) ditaksur kurang leuwih 7,000 taun ka tukang. Bukti arkéologis jelas yén jalma di Amérika Kidul jeung India domesticated spésiés béda tina kapas sacara mandiri rébuan taun ka tukang

## Produksi 
Kiwari kapas dihasilkeun di réa patempatan di dunya, kaasup Eropa, Asia, Afrika, Amérika, jeung Australia, ngandelkeun tangkal kapas anu pinilih antukna bisa dihasilkeun serat nu leuwih réa. Dina taun 2002, kapas dipelak di 330.000&nbsp;km² huma, 47 milyar ton kapas atah saharga 20 milyar dolar AS dipelak dina yaun éta.

## Mangpaat
Sajaba ti jadi bahan dasar industri tékstil, kapas ogé dipaké dina kecrik lauk, saringan kopi, ténda, jeung pangwates buku. Duit Cina munggaran dijieun tina serat kapas, ogé duit dollar Amérika Sarikat modéren.

Denim, sarupaning pakan nu tahan lila, jeung lolobana kaos (*T-shirt*) sabagéan gedé dijieun tina kapas.

## Tempo ogé
* Gin kapas

## Rujukan
* *The Thames and Hudson Manual of Dyes and Fabrics*, Joyce Storey, 1978
* Photo documentation and commentary on collateral damage to the environment from cotton spraying

## Tumbu ka luar
*Cotton Incorporated - a cotton industry trade group
*New York Cotton Futures Prices  (30 Minute Delay)
*New York Board of Trade
*Cotton on the Net: The Cotton Market Directory
*USDA AMS - Market News Reports - Cotton Reports
*Commodity Futures & Financial Market Charts
*U.S. Department of Agriculture
*Cotton Council International 
*Cotton Foundation
*ACSA International Cotton Institute 
*The Supima Association
*American Cotton Shippers Association
*American Textile Manufactures Institute
*Cotton Incorporated
*International Cotton Advisory Committee 
*Cotton on the Net Home Page
*National Cotton Council News and Current Events
*The Land of Cotton News Magazine
*The Seam
*eCotton
*Plains Cotton Cooperative Association
*American Cotton Shippers Association
*Agricultural Marketing Service
*International Cotton Association
Hématosél

**Hematosel** nyaéta kumpulan getih dina rongga jaringan.. Istilah ieu ilaharna dipaké keur nujul kana kumpulan getih dina tunica vaginalis sakuriling testikel. Hematosél mindeng leuwih nyeri ti batan hidrosél.

## Tempo oge
* Coelom

## Rujukan
Konéktor FME

Konéktor **FME** *(for mobile equipment)* nyaéta konéktor RF nu dipaké keur aplikasi anténe mobile. 

Konéktor ieu mangrupa koaksial kopling screw miniatur nu boga impedansi  50Ω. Konékor ieu boga performance listrik nu hadé ti mimiti DC tepi ka 2.0 GHz.
Hematometra

**Hématométra** nyaéta kondisi médis mangrupa kajadian ngagetih deukeuteun uterus. Jarang kajadian, disababkeun ku *transverse vaginal septum* deukeuteunana, atawa hematosalpinx.
Picung

**Picung** atawa **pucung**, atawa Kemayang (dina basa Indonesia) (*Pangium edule* Reinw. ex Blume; sélér (suku) Acariaceae, tiheula diasupkeun kana Flacourtiaceae) nyaéta tuwuhan anu tumuwuh liar atawa satengah liar.

Siki picung, anu disebut ogé kelewek, dipaké jadi samara asakan Indonésia anu ngahasilkeun warna hideung dina rawon jeung sop konro.
Sikina, anu mibanda palapis siki anu bisa didahar, lamun atah pohara ngandung racun alatan ngandung asam sianida dina konséntrasi anu luhur. Lamun didahar dina jumlah nu tangtu siki kapayang baris ngabalukarkeun lieur (mabok).

[180px|thumb|left|Olahan siki picung, atawa nu katelah kelewek, siap dijual di [pasar.]]

Racun dina siki ieu bisa dipaké pikeun racun dina mata panah. Siki picung aman dikokolakeun pikeun kadaharan lamun geus dikulub sarta dikeueum leuwih tiheula.

Kai pepelakan ieu ogé boga ajén ékonomi, kalawan beurat jenis 450–1000&nbsp;kg.m-3.

Babasan "mabok kepayang" dina basa Malayu/Indonésia dipaké pikeun ngagambarkeun kaayaan hiji jalma anu keur ragrag asih antukna henteu sanggup mikir sacara logis.

### Ngaran patempatan 
Di Tatar Sunda, loba pisan patempatan anu dingaranan ku ngaran tutuwuhan. Patempatan anu maké kecap 'picung' di antarana:
* Kacamatan Picung, Kabupatén Pandéglang
* Kacamatan Cipicung, Kuningan
* Désa Cipicung, Banyuresmi, Garut
* Désa Cipicung, Jatigedé, Sumedang
* Désa Cipicung, Cijeruk, Kabupatén Bogor
* Désa Cipicung, Culaméga, Kabupatén Tasikmalaya
* Désa Cipicung, Maja, Kabupatén Majalengka
* Désa Cipicung, Sukatani, Kabupatén Purwakarta

## Tumbu ka luar 
*  hear.org 
*  ecoport.org 
*  waynesword.palomar.edu 
*  uni-graz.at 
*  idrinfo.idrc.ca 

## Dicutat tina
Orchialgia

**Orchialgia** nyaéta nyeri ronis dina testikel atawa kanjut nu ilaharna karek cageur sanggeus leuwih ti tiu bulan. Orchalgia bisa disababkeun ku ayana tatu, bedah, kangker atawa testicular torsion. Orchialgia bisa jadi mangrupa komplikai anggeus  vasektomi.

## Tempo oge
* Post-vasectomy pain syndrome

## Tumbu luar
*Family Practice profile
*American Family Physician profile
Spermatocelectomy

**Spermatocelectomy** nyaéta prosedur ngabedah keur misahkeun epididimis tina spermatocele. Pasen dibius dina puhu pingpingna tuluy diturih kanjutna. hli bedah narik testikel jeung epididimis kana turihan, misahkeun permatoselna tuluy dikaput.
Koci

**Koci** nyaéta hiji katuangan nu ilahar kapanggih di wewengkon pulo Jawa, didamelna tina ketan nu aya eusian tina parudan kalapa sareng gula beureum atanapi campuran kacang hejo sareng gula beureum, dibungkus daun cau. Di Madiun, Jawa Tmur, koci katelah *mbel-mbelan*.

## Bahan dasar
Bahan dasarna nyaéta adonan ketan sareng gula beureum (kawung) minangka kulitna, minangka eusina tina campuran parudan kalapa sareng gula beureum atanapi campuran sari kacang hejo sareng gula beureum. Ari bungkusna, nyaéta daun cau. Bahan pangleuleueur nyaéta minyak kalapa.

## Ngokolakeunana
Ngasakan ieu katuangeun téh ku cara diseupan (make aseupan dina seeng atawa maké langseng).

## Bentuk jeung rasa
Bentuk koci nyaéta limas (wangun ruang anu sisina opat segi tilu, bagian handapna segi opat. Ari rasana mah rada pacaket sareng papais.

## Wanci nyieuna
Ari kapungkur mah koci téh sok dijieun dina waktu bulan puasa nyedek ka boboran Syawal atapi nyedek ka boboran Rayagung, tapi ayeuna mah iraha waé ogé sok dijieun.
Kangkung

**Kangkung** (*Ipomoea aquatica* Forsk.), ogé dipikawanoh minangka *Ipomoea reptans* Poir1. mangrupa tutuwuhan anu kaasup sayur-sayuran sarta dipelak dijadikeun kadaharan. Kangkung réa dijual di pasar-pasar. Kangkung loba tumuwuh di wewengkon Asia sarta mangrupa tutuwuhan anu bisa ditepungan di mana-mana utamana di tempat nu aya caian.

Kangkung ogé mangrupa kadaharan salah sahiji spésiés sato nyaéta Chersina, atawa kuya.

## Gambaran 
Aya dua rupa kangkung. Kangkung miboga daun anu leueur sarta ngawangun mata panah sapanjang 5-6 inci. Tutuwuhan ieu mibanda tangkal anu ngareuy kalawan daun nu selang-seling sarta tangkal anu ajeg dina puhu daun. Tutuwuhan ieu boga warna héjo sepa sarta ngahasilkeun kembang nu warnana bodas, anu ngahasilkeun kantong anu ngandung opat siki binih. Aya ogé wanda daun rubak sarta daun heureut.

## Budidaya 
[thumb|right|Di [pasar tradisional|pasar-pasar tradisional Indonésia, kangkung sayureun dijual beungkeutan.]]
Aya dua rupa cara melak nu ditarékahan: garing sarta baseuh. Dina dua cara ieu, maké bahan organik (kompos)anu rada loba jeung cai supaya kangkung bisa tumuwuh kalawan subur.

Dina cara melak garing, kangkung dipelak dina jarak 5 inci. Kangkung bisa dipelak tina siki binih atawa keureutan akar. Kangkung mindeng dipelak dina pabinihan saméméh dipindahkeun ka kebon. Daun kangkung bisa dipanén sanggeus 6 minggu dipelak.

Lamun cara melak baseuh anu dipaké, potongan sapanjang 12-inci dipelak dina leutak sarta diantepkeun baseuh. Sawaktu kangkung tumuwuh, wewengkon baseuh dikeueum ku cai saluhur 6 inci. Kocoran cai ieu saterusna dieureunkeun lamun taneuh kudu digemburkeun. Panén bisa dipigawé 30 poé sanggeus melak. Lamun pucuk pepelakan dipetik, cabang dina sisi daun baris tumuwuh deui sarta bisa dipanén saban 7-10 poé.

Sawaktu kembangan, pucuk kangkung tumuwuh kalawan laun, tapi pabajoan taneuh sarta panén condong ngahangkeutkeun leuwih réa daun anu dihasilkeun.

## Pamangpaatan 
Ampir sakabéh pepelakan ngora bisa didahar. Alatan kangkung kolot boga serat (tapas) nu liat, pucuk anu ngora leuwih dipikaresep. Pucuk bisa didahar atah atawa diasakan kawas bayem. Kangkung mindeng ogé diloték.

## Tumbu ka luar 
* (ms) http://agrolink.moa.my/doa/bdc/vege/ka_tek_bm.html
Manggu

**Manggu** (*ᮙᮀᮌᮥ*) (*Garcinia mangostana* L.) nyaéta sajenis tuwuhan ti wewengkon tropis anu dipercaya asalna ti Kapuloan Indonésia. Tangkalna tumuwuh nepi ka ngahontal 7 nepi ka 25 méter. Buahna, anu ogé disebut manggu, boga warna beureum semu wungu waktu asak, sanajan aya ogé wanda anu warna kulitna beureum. Buah manggu dina dunya jual beuli dipikawanoh minangka "ratu buah", minangka papasangan kadu, si "raja buah".

Manggu sadulur jeung asem kandis jeung asem galugur, samara asakan dina tradisi India jeung Sumatera.

## Tumbu ka luar jeung rujukan 
*  Khasiat manggis bagi kesehatan 
*  Fruits of Warm Climates: Mangosteen
*  Know and Enjoy Tropical Fruit: Kadu & Mangosteens 
*  Garcinia mangostana (Clusiaceae) 
*  Mangosteen Research Studies 
*  *Five Decades with Tropical Fruit, A Personal Journey* (2001) by William Francis Whitman
Kapundung

**Kapundung** atawa **ménténg** (utamana *Baccaurea racemosa* (Reinw.) Muell. Arg.; ogé *B. javanica* sarta *B. dulcis*) nyaéta tutuwuhan panghasil buah anu bisa didahar.	 Sakolébatan buah kapundung téh sarupa jeung buah dukuh ngan tajugna béda. Rasana buah kapundung biasana haseum sanajan aya ogé anu amis.

Baheula kapundung ilahar dipelak di pakarangan tapi ayeuna geus hésé ditimukeun alatan kadéséh ku jalam nu nyicingan lahan sarta pepelakan buah séjén anu leuwih dipikaresep. Tuwuhan ieu asli ti Pulo Jawa. Di Bandung, ngaran kapundung dijadikeun ngaran walungan gedé nu meulah ieu kota.

## Dicutat tina
Kapayang (hodgsonia)

**Kapayang** atawa ***Hodgsonia*** mangrupa sabangsaning tuwuhan pineus leutik nu buahan nu kagolongkeun kana kulawarga Cucurbitaceae.

*Hodgsonia* dijadikeun ngaran ieu tuwuhan pikeun ngahormat Brian Houghton Hodgson dina taun 1853 ku para ahli botani Inggris Joseph Dalton Hooker jeung Thomas Thomson (1817-1878), anu nalungtik ieu tuwuhan ku pangrojong Hodgson di  Himalaya.

## Klasifikasi
**Hodgsonia heteroclita* (Roxb.) Hook.f. & Thomson 1853
**Hodgsonia macrocarpa* (Blume) Cogn. 1881

## Ciri fisik
*Kembang kapayang mekar ngan pikeun waktu sapeuting, tuluy layu atawa gugur.

## Kaguna
### Kadaharan
Sanajan daging buah kapayang bisa didahar sarta taya hargana, sikina nu beunghar ku minyak mangrupa sumber kadaharan nu penting. Buahna nu biasa didahar atah-atah; rada pait, jigana dilantarankeun ku alkaloid atawa glukosa anu can dipikanyaho, tapi "aman pisan" pikeun didahar.

### Ubar
Daun kapayang boga mangpaat pikeun ubar. Di Malaya, maké ieu daun pikeun ngubaran nyeri irung. Daunna digaringkeun jeung dibeuleum, sarta terus diseuseup ku irung, atawa peresan pucuk jeung daunna diperes tuluy caina diulaskeun kana tatu akibat gégélan sarangga. Daunna ogé bisa dikulub supaya ngahasilkeun cacai pikeun ngubaran nyeri irung atawa ngurangan panas tiris. The ashes from burnt léaves of *H. macrocarpa* are also used to héal wounds.

Di wewengkon bangsa Naga, buah kapayang ditémpélkeun kana inféksi baktéri dina suku. Di Sarawak, minyak kapayang dipaké pikeun malur awak wanoja nu karék ngalahirkeun. Minyak kapayang ieu ogé dipaké bahan dasar dina pangobatan di India bagian wétan.

## Sajarah
## Ngaran
*Di beulah kalér, *H. heteroclita*:
**India, Sikkim (Lepchas): ''Kat'hior-pot*; Wewengkon Naga: *Assa*; Kolasib: *Khaum*
**Cina, Yunnan: *You-zha-guo* (油渣果)
**Bangladés: *Makal*; Wewengkon Sylhet: *Goolur* 
**(Basa Walanda): *Kadamzaad*

Sawatara ngaran ieu boga harti midua (ambigu). "Kapayang" bisa boga harti *Pangium edule''.

## Rujukan

*
*
*
*
* 
*
* 
*
*
*
*
* 

## Tumbu ka luar
*eFlora of China at www.efloras.org
*Pictures of Hodgsonia
*UN distribution information 
*USDA taxonomy
Honjé

**Honjé** (*Etlingera eliator*; sinonim *Nicolaia elatior*, *Phaeomeria speciosa*) nyaéta tuwuhan taunan nu ngawangun terna anu kembang, buah, sarta sikina dimangpaatkeun pikeun bahan sayuran. . Ngaran séjénna nyaéta *kincung* (Médan ) sarta *siantan* (Malaysia). Urang Thailand nyebutna *kaalaa*.

Kongkolak kembang honjé di£jadikeun lalab atawa diseupan tuluy didahar bareng jeung sambel di Jawa Kulon. Sakapeung, kongkolak kembangna ogé dijadikeun bagian tina pecel. Di Tanah Karo, buah honjé ngora disebut **asam cekala**. Pucuk kembang sarta "peuteuy"na jadi bagian poko dina sayur haseum Karo; ogé jadi panyinglar bau hanyir sawaktu ngasakan lauk. Asakan Batak, ti antarana arsik lauk emas, ogé ngagunakeun “asam cekala” ieu. Di Malaysia sarta Singapura, honjé jadi unsur penting dina laksa.

## Dicutattina tina
Kananga

**Kananga** (*Cananga odorata*) nyaéta ngaran kembang tina tuwuhan anu mibanda ngaran anu sarua. Kananga tumuwuh kalawan gancang nepi ka leuwih ti 5 méter pér taun sarta sanggup ngahontal jangkung rata-rata 12 méter. Tumuwuhna dirojong ku sinar panonpoé, sarta leuwih mikaresep taneuh anu mibanda kandungan asam dina jero habitat aslina di jero leuweung tadah hujan. Daunna panjang, lemes sarta hérang. Kembangna héjo semu konéng, muringkel kawas wangun béntang laut, sarta ngandung minyak atsiri anu seungit. Tina hasil panalungtikan yén ekstrak kembang kananga miboga peran sangkan teu dicoco reungit ku sabab ayanan kandungan *linalool*, *geraniol*, jeung *eugenol*.

Tuwuhan ieu mangrupa tuwuhan asli di Indonésia jeung Filipina, sarta sawajarna dipelak di Polinésia, Mélanésia, katut Mikronésia. Di Indonésia, kembang kananga réa dipaké dina jero upacara-upacara husus saperti dina upacara kawinan. Kananga dijadikeun lambang idéntitas Propinsi Sumatera Kalér.

## Dicutat tina
Kanari

**Kanari** nyaéta genus ti kira-kira 75 spésiés tuwuhan tropis ti kulawarga Burseraceae. Asal tuwuhan ieu téh ti Afrika tropis, Asia kidul, Nigeria kidul, Madagaskar, Mauritius, India, Cina kidul, Indonésia, sarta Filipina. Jangkungna tuwuhan anu héjo terus sapanjang taun ieu bisa ngahontal 40-50 méter. Nurutkeun International Union for Conservation of Nature and Natural Resources (IUCN) spésiés Canarium kipella anu éndemis di Indonésia kaancam sirna.							

## Pamangpaatan
Sawatara spésiés miboga siki anu bisa didahar, ogé dipikawanoh minangka kacang kanari. Canarium indicum sarta Canarium ovatum nyaéta jinis-jinis anu kawentar sikina di Indonésia sarta Filipina. Spésiés Canarium luzonicum kawentar alatan ngahasilkeun resin elemi.

Canarium odontophyllum kawentar ku buahna anu rasana jiga buah alpuket. Buahna bisa didahar sanggeus dikeueum dina cai haneut. Buah spésiés ieu ngandung protéin, karbohidrat, sarta lemak antukna cocog dijadikeun bahan kadaharan. Jinis ieu diwanohkeun ayana di Kalimantan nepi ka Australia. Buah tuwuhan ieu ogé mindeng jadi bahan kadaharan lemur di Madagaskar.

;Spésiés petingan

## Tumbu ka luar
*(en) International Plant Genetic Resources Institute: Pili Nut 
*(en) *Canarium pseudosumatranum* factsheet
*(en) Photo of *Canarium ovatum* foliage and nuts 
*(en) Photo of *Canarium albeum* foliage
Laja

**Laja** atawa **laos** (*Alpinia galanga*) nyaéta tuwuhan beubeutian anu populér dijadikeun samara dina talari asakan sarta ubar-ubaran tradisional Indonésia atawa wewengkon Asia Tenggara séjénna. Bagian anu dimangpaatkeun tina laja nyaéta beutina anu boga ambeu anu mandiri.
 

## Morfologi
### Akar
Rimpang gedé bari kandel, aya dagingan, bentuk silindris, diameter antara 2-4 cm, jeung nyabang. luarna warna coklat rada kabeureuman atawa konéng kahéjoan pias, boga sisit-sisit warna bodas atawa kabeureuman, teuas hérang, Sedengkeun jerona warna bodas. daging rimpang nu geus kolot aya serat kasaran. Lamun digaringkeun, rimpang robah jadi rada kahéjoan, jeung seratna jadi teuas bari liat. 

### Batang
Batangna tegak, nyusun ku palapah-palapah daun anu ngahiji ngabentuk batang semu, warna héjo rada kabodas-bodasan. Batang ngora kaluat salaku sirung tina pangkal batang kolot.
### Daun
Daun tunggal warna héjo, tangkaina pendék nyusun. daun di sabeulah handap jeung luhur biasana leuwih leutik daripada anu di tengah. bentuk daun lansét manjang jeung tungtungna nyungcung, pangkal mintul sarta sisi daun rata. Bentuk daun nyirip, panjang daun antara 20-60 cm, jeung lébarna 4-15 cm. palapah daun kira-kira 15-30 cm, aya alur warna héjo.
### Kembang
Mangrupa kembang majemuk bentuk lonceng, seungit, warna bodas kahéjoan atawa bodas kakonéngan. ukuran kumpulan kembang kurang leuwih 10-30 cm x 5-7 cm. Jumlah kembang bagian handap tandan leuwih loba ti batan luhurna. panjang biwir kembang 2,5 cm, warna bodas aya garis nyéngkong warna beureum ngora dina ungal sisi. Mahkota kembang anu masih nguncup, dina bagian tungtungna warna bodas , sedengkeun pangkalna warna héjo.
### Buah
Buahna mangrupa buah buni, bentuk buleud, teuas. Lamun keur ngora warna héjo konéng, geus kolot robah jadi hideung kacoklatan, diaméter kurang leuwih 1 cm. aya ogé anu buahna warna beurum.

## Pamangfaatan
kiri|jmpl|Kembang laja
Bagian laja anu loba dimangfaatkeun jeung boga loba nilai ékonomina nyaéta bagian rimpangna. Rimpang laja bisa dipanén nalika umur antara 4 nepi ka 7 bulan. Dina dunya industri, rimpang laja dijual dina bentuk simplisia. Sakumna cara nyieun simplisia dina jenis rempah-rempah lian, rimpang laja dibersihan jeung dipotongan sarta digaringkeun henteu maké panas panon poé langsung. Hal ieu pikeun nyegah ngurangan kandungan minyak asiri  tina rimpang laja. Simplisia rimpang laja ieu dina dunya industri dipikawanoh salaku Galanga Rhizome. 
Salian umum dipaké dina dunya kulinér, sababaraha mangfaat laja anu liana nyaéta :
*Rimpang laja beureum anu dimasak jeung ditambahan ku cuka éncér, biasa dipaké salaku inumeun awéwé anu karak ngababarkeun. tehnik ngubaran ieu di masarakat dipercaya bisa ngagancangan ngabersihan rahim.
*Rimpang laja anu dicampuran bawang bodas maké perbandingan 1:4, tuluy dicampuran cuka loba dipaké pikeun ngubaran borok, panu kudis, jeung koréng.
*Keur saha waé anu katarajang kasakit rématik, rimpang laja ogé mujarab pisan pikeun mantuan ngubaran kasakit reumatik.

## References
Seureuh

**Seureuh** nyaéta ngaran sabangsaning tuwuhan areuy, daun sarta buahna didahar ku jelema ku cara digayem babarengan jeung gambir, jambé sarta kapur. Seureuh dipaké minangka pepelakan ubar (fitofarmaka); kacida pentingna dina kahirupan sarta sagala rupa upacara adat bangsa Indonésia.

Sirih dipikawanoh dina unggal basa kalawan ngaran anu has, nyaéta: *suro* (Jawa), *sireh* (Melayu), *bido* (Ternate), *base* (Bali), jeung *amo* (Ambon).

## Gambaran
Tuwuhan ngareuy (ngarambat) ieu bisa ngahontal jangkung 15 méter. Tangkal seureuh boga warna coklat semu héjo,  bentukna buleud, ngandung buku sarta mangrupa tempat kaluarna akar. Daunna anu tunggal bentukna jiga jantung, boga tungtung nu seukeut, tumuwuh selang-seling, gagangan, sarta ngaluarkeun ambeu anu seungit lamun dirames. Panjangna kira-kira 5 - 8 cm sarta rubak 2 – 5&nbsp;cm. Bentuk buahna buleud sarta boga warna héjo semu kulawu. Akarna *tunggang*, buleud sarta boga warna coklat semu konéng.

## Kandungan sarta mangpaat
Minyak atsiri tina daun seureuh ngandung betiephenol, *seskuiterpen*, sari, diatase, gula sarta *zat samak* jeung *chavicol* anu mibanda daya maéhan jaram, antioksidasi sarta fungisida, anti jamur. Seureuh boga hasiat ngaleungitkeun ambeu awak anu diakibatkeun ku baktéri sarta jamur. Daun seureuh ogé boga sipat nahan *perdarahan*, nyageurkeun tatu dina kulit, sarta gangguan peujit. Sajaba ti éta, ogé boga sipat ngariutkeun, ngaluarkeun reuhak, ngéncérkeun ciduh, hemostatik, sarta ngeureunkeun getih nu ngocor.

### Pamakéan pikeun ubar
# Batuk 
# Sariawan 
# Bronchitis
# Jerawat 
# *Keputihan* 
# Nyer huntu alatan bolong
# Panas tiris campur getihan 
# Bau sungut
# Haid henteu tartib 
# Bengék
# Borok genggerong
# Gugusi bareuh (geutahna)

### Pamakéan ubar luar
# Éksim 
# Tatu kabeuleum 
# Koréng (pyodermi) 
# Kurap suku
# Bisul 
# Mimisan 
# Nyeri panon 
# Gugusi getihan
# Ngurangan produksi ASI
# Ngaleungitkeun ateul

### Katerangan
Biasana pikeun ubar mimisan, dipaké 2 lambar daun seger *Piper betle*, dikumbah, digulung saterusna diasupkeun kana liang irung.

### Wawadi
Nyapék seureuh geus dikaitkeun jeung panyakit kanker sungut sarta genggerong *squamous cell carcinoma*.

## Rujukan 
## Tumbu ka luar
* Seureuh (Basa Malayu) 
* Pepelakan Ubar Indonesia-sirih 
*
Térong

**Térong** nyaéta tuwuhan anu kagolongkeun kana kulawarga *Solanaceae* sarta genus *Solanum*. Ieu tuwuhan  mangrupa tuwuhan asli India jeung Srilangka, sarta sadulur jeung tomat sarta kentang. Buahna ilahar dipaké sayur pikeun asakan. Ngaran botanina *Solanum melongena*.

Térong téh tumbuhan héjo anu mindeng dipelak sacara taunan. Pepelakan ieu tumuwuh nepi ka jangkungna 40–150&nbsp;cm (16-57 inci). Daunna badag, kalawan lobus anu teuas. Ukuranana 10–20&nbsp;cm (4-8 inci) panjangna sarta 5–10&nbsp;cm (2-4 inci) rubakna. Wanda térong satengah liar leuwih badag sarta tumuwuh nepi ka jangkung 225&nbsp;cm (7 suku), kalawan daun anu panjangna ngaleuwihan 30&nbsp;cm (12 inci) sarta rubakna 15&nbsp;cm (6 inci). Tangkalna biasana cucukan. Warna kembangna antara bodas nepi ka wungu, kalawan makuta anu ngabogaan lima lobus. Benang sarina boga warna konéng. Buahna boga diaméter anu kurang ti 3&nbsp;cm pikeun wanda anu liar, sarta leuwih badag deui pikeun wanda anu dipelak. Buah kasebut ngandung réa siki anu leutik sarta hipu. Siki éta kaci didahar tapi rasana pait alatan ngandung alkaloid nikotin. Hal ieu teu matak ngajadikeun hélok lantaran térong mangrupa baraya deukeut bako.

## Sajarah 
Térong nyaéta tutuwuhan nu dijadikeun kadaharan nu dipelak pikeun diala buahna. Ukuran buah térong rupa-rupa antara leutik nepi ka badag, gumantung kana budidayana. Buah kasebut miboga rupa-rupa warna, utamana wungu, héjo, sarta bodas. Térong nyaéta tuwuhan asli India. Térong dipelak di bagian kidul sarta wétan Asia saprak jaman prasejarah tapi dipikawanoh di dunya Barat henteu leuwih kolot ti kira-kira taun 1500. Catetan tinulis anu munggaran ngeunaan térong katimu dina *Qí mín yào shù*, hiji karya tatanén Tiongkok kuno anu disiapkeun dina taun 544. Lobana ngaran basa Arab sarta Afrika Kalér pikeun térong sarta kurangna ngaran Yunani jeung Romawi némbongkeun yén tangkal ieu dibawa asup ka Barat ngaliwatan wewengkon Laut Tengah ku bangsa Arab dina mimiti Abad Tengahan. Ngaran ilmiahna, *Solanum melongena*, asalna ti istilah basa Arab abad ka-16 pikeun sajinis tangkal térong.

Alatan aya hubungan antara térong jeung kulawarga Solanaceae, kungsi aya anggapan yén buah térong racunan. Sedengkeun kanyataanana buah térong kaci didahar tanpa akibat goréng naon ogé ku lolobana jelema, pikeun sawaréh jalma nu séjén, ngadahar buah terong (sarupa jeung ngadahar buah nu patali kawas tomat, kentang, jeung pedes héjo atawa pedes) bisa mangaruhan kaséhatan. Sawaréh buah térong rada pait sarta ngagerihan peujit sarta ngabalukarkeun gastritis. Alatan éta pisan, sawaréh sumber, hususna ti golongan kaum kaséhatan alami, nétélakeun yén terong sarta genus nu patali bisa ngabalukarkeun artritis nepi ka kudu dijauhan ku maranéhanana anu peka.

## Galeri 

Image:Eggplant (Flower).jpg|Kembang térong
Image:Eggplant.JPG|Tangkal térong
Image:Eggplant.jpg|Tangkal térong
Image:Aubergines.jpg|Térong wungu
Image:Aubergine.jpg|Térong
Image:Eggplant flower.JPG|Kembang térong
Image:Auberginej.jpg|Térong panjang
Image:Eggplant White.jpg|Térong bodas

## Rujukan 
## Tumbu ka luar 
* Terung
Adobe Dreamweaver

**Adobe Dréamwéaver** nyaéta program pangédit kaca ramat kaluaran Adobe Systems anu tiheula dipikawanoh minangka **Macromedia Dréamwéaver** kaluaran Macromedia. Program ieu réa dipaké ku pangembang ramat alatan fitur-fiturna anu narik sarta gampang dipakéna. Macromedia ngaluarkeun vérsi pamungkas Macromedia Dréamwéaver nyaéta vérsi 8.

## Pranala luar 
*  Situs resmi
*  Macromedia Dreamweaver Extensions
*  CBT Cafe Dreamweaver Video Tutorials
Bali (pakéan jero)

**Bali** mangrupa hiji pausahaan pakéan jero nu operasi di Amérika Sarikat.

Bali ngamimitian usaha taun 1927 jeung Sara Stein minangka Fay-Miss. Taun 1935 pausahaan ieu ngarobah ngarana jadi Bali Brassiere Company. Bali ngahiji jeung Hanes Corporation taun 1969. Hanes tuluy ngajual ka Consolidated Foods Company nu markasna di Chicago, nu jadi Sara Lee Corporation taun 1985. Taun 2006 Sara Lee misahkeun pausahaan pakéanana ka HanesBrands Inc.. HanesBrands boga mérek pakéan liana, kaasup: Hanes (mérek panggedéna), Champion (mérek panggedéna kadua), Playtex (mérek panggedéna katilu), Just My Size, Barely There, Wonderbra, L’eggs, C9 by Champion, Duofold, Beefy-T, Outer Banks, Sol y Oro, Rinbros, Zorba jeung Ritmo.

## Tumbu luar
* Loka resmi 
* Informasi pausahaan
Cengkéh

[left|thumb|180px|A single dried clove [flower bud]]

**Cengkéh** (*Syzygium aromaticum*, syn. *Eugenia aromaticum*), dina basa Inggris disebut *cloves*, nyaéta tuwuhan kembangan ti kulawarga tuwuhan Myrtaceae nu gagang kembang garingna seungit. Cengkéh mangrupa tuwuhan asli Indonésia, réa dipaké minangka samara asakan lada di nagara-nagara Éropa, sarta minangka bahan utama roko kréték has Indonésia. Cengkéh dipelak utamana di Indonésia (Kapuloan Banda) jeung Madagaskar, ogé tumuwuh subur di Zanzibar, India, sarta Srilangka.

Tangkal cengkéh mangrupa tuwuhan taunan anu bisa tumuwuh kalawan jangkung 10–20 m, miboga daun nu bentukna lonjong sarta kembangan dina pucuk-pucukna. Gagang buah asalna boga warna héjo, sarta boga warna beureum lamun kembang geus mekar. Cengkéh baris dipanén lamun geus ngahontal panjang 1,5–2&nbsp;cm.											

Tuwuhan ieu téh dijadikeun perlambang idéntitas propinsi Maluku Kalér.

### Pamakéan 
left|thumb|180px|Cengkéh nu digaringkeun
Cengkéh bisa dipaké jadi samara, boh dina bentukna anu gembleng atawa guluntungan anapo geus dibubukeun. Samara ieu dipaké di Éropa sarta Asia. Utamana di Indonésia, cengkéh dipaké jadi bahan roko kréték. Cengkéh ogé dipaké minangka bahan menyan di Republik Rahayat Cina jeung Jepang. Minyak cengkéh dipaké pikeun aromaterapi sarta ogé pikeun ngubaran nyeri huntu.

### Sajarah Cengkéh 
Dina abad anu kaopat, pamingpin Dinasti Han ti Tiongkok maréntahkeun saban jalma anu ngadeukeutanana pikeun saméméhna nyapek cengkéh, sangkan seungit ambekanana. Cengkéh, pala sarta pedes kacida mahal di jaman Romawi. Cengkéh dijadikeun alat tukeur ku bangsa Bangsa Arab dina abad patengahan. Dina ahir abad ka-15, urang Portugis ngarebut jalur dagang di Laut India. Babarengan jeung éta direbut ogé perdagangan cengkéh kalawan perjangjian Tordesillas jeung Spanyol, sajaba ti éta ogé perjangjian jeung sultan ti Ternaté. Urang Portugal mawa réa cengkéh beunang ti kapuloan Maluku ka Éropa. Dina waktu éta harga 1 kg cengkéh sarua jeung harga 7 gram emas.

Perdagangan cengkéh ahirna dikawasa ku urang Walanda dina abad ka-17. Kalawan susah payah urang Perancis junun ngabudidayakeun tangkal cengkéh di Mauritius dina taun 1770. Ahirna cengkéh dibudidayakeun di Guyana, Brazilia sarta Zanzibar.

Dina abad ka-17 jeung ka-18 di Inggris harga cengkéh sarua jeung harga emas alatan luhurna waragad impor.

### Kandungan Aktip dina buah cengkéh 
Minyak atsiri tina cengkéh miboga fungsi *anestési* sarta *antimikrobial*. Minyak cengkéh mindeng dipaké pikeun ngaleungitkeun ambeu napas sarta pikeun ngaleungitkeun nyeri huntu. Zat anu dikandung dina cengkéh anu ngaranna *eugenol*, dipaké dokter huntu pikeun nenangkeun saraf huntu. Minyak cengkéh ogé dipaké dina campuran tradisional *chōjiyu* (1% minyak cengkéh dina minyak mineral; "chōji" hartina cengkéh; "yu" hartina minyak) sarta dipaké ku urang Jepang pikeun ngarawat beungeut pedang maranéhanana.

## Dicutat tina
Asam lemak

Dina kimia, utamana biokimia, **asam lemak** nyaéta asam karboksilat anu ilaharna diwangun ku buntut/ranté alifatik, boh nu jenuh atawa henteu. Asam lemak dijieun tina hidrolisis beungkeut éster dina lemak atawa minyak biologis (nyaéta trigliserida), ku cara ngaleupaskeun gliserol (baca oléokimia).

Asam lemak téh asam monokarboksilat alifatik nu diturunkeun tina atawa dikandung dina bentuk éster lemak, minyak, atawa lilin sato (gajih) jeung tutuwuhan. Asam lemak alami biasana ngandung ranté 4-28 karbon (teu nyagak sarta jumlahna genap), boh jenuh atawa henteu. Istilah ieu ogé kadang ngawengku sakabéh asam karboksilat alifatik asiklik. Ku kituna, asam asetat gé jadi kaasup asam lemak, padahal bisa leyur dina cai alatan pondok pisan ranté karbonna.

## Rujukan 
* *Fatty acid*. Wikipédia basa Inggris. Disalin 7 Oktober 2008.

## Baca ogé 
* Asam lemak ésénsial
* Lemak jenuh
* Lemak teu jenuh
* Sintésis asam lemak
* Métabolismeu asam lemak
* Minyak nabati

## Tumbu kaluar 
* Lipid Library
* *Prostaglandins, Leukotrienes & Essential Fatty Acids* Journal
Katomas

**Katomas** atawa **puring** (***Codiaeum variegatum***), nyaéta tuwuhan hias pakarangan nu wangun sarta warna daunna rupa-rupa. Rupa-rupa kultivar geus dimekarkaeun kalawan rupa-rupa warna ti héjo, konéng, jingga, beureum, wungu, sarta campuranana. Wangun daunna ogé rupa-rupa: manjang, oval, sisi rérégéan, heulayanana "pegat-pegat", jeung sajabana.

Sacara botani, katomas mangrupa baraya laér sampeu jeung kastuba. Ciri anu sarua nyaéta tangkalna  ngahasilkeun latéks nu boga warna bodas kentel sarta cepel, anu mangrupa ciri has suku Euphorbiaceae.

Katomas asalna ti Kapuloan Indonésia tapi kiwari geus sumebar ka réa wewengkon tropis sarta subtropis, sarta jadi salah sahiji perlambang pariwisata.

### Ngaran patempatan 
Di Tatar Sunda, loba pisan patempatan anu dingaranan ku ngaran tutuwuhan. Patempatan anu maké kecap 'katomas' di antarana:
*Kacamatan Cikatomas, Kabupatén Tasikmalaya.
Ki urat

**Ki-urat**, **Ki Urat**, atawa **Ceuli Uncal** (***Plantago major***) nyaéta hiji spésiés *Plantago*, kulawarga Plantaginaceae, pituin Éropa jeung Asia tengah jeung kalér, ngan di mana-mana geus dinaturasi, antukna geus dianggap tutuwuhan liar biasa.

Ki Urat téh tutuwuhan terna taunan, ngarandakah kalawan diaméter 15–30&nbsp;cm. Daunna lonyod, ukuran panjang 5–20&nbsp;cm sarta lébar 4–9&nbsp;cm, tapi kadang bisa nepi ka 30&nbsp;cm panjang/17&nbsp;cm rubak; urat daunna aya 5-9. Kembangna leutik, kelirna coklat semu héjo, kalawan benang sari kelir bungur.								

Ki Urat kabagi kana tilu subspésiés:.

Daun kiurat bisa didahar, utamana nu ngora, malah sok dipaké natambaan kasakit. Di antarana waé pikeun ngubaran tatu. 
Kiurat dina basa Inggris, di antarana dipikawanoh maké sebutan *Broadleaf Plantain*, *Broad-leaved Plantain*, *Cart Track Plant*, *Dooryard Plantain*, *Greater Plantago*, *Healing Blade*, *Hen Plant*, *Lambs Foot*, *Roadweed*, *Roundleaf Plantain*, *Waybread*, *Wayside Plantain*, ''White Man's Foot*.

## Rujukan 
* *Plantago major''. Wikipédia basa Inggris. Disalin 13 Oktober 2008.

## Tutumbu Kaluar
*
Hampelas

**Hampelas**; *ficus ampelas*; *ficus politoria LAM*: nyaéta hiji tuwuhan ti genus Ficus, kulawarga Moracéae, anu jangkungna nepi ka 20 méter, tumuwuh di sakuliah Indonésia, sumebar dina padataran nu luhurna kurang ti 1.300 m luhureun beungeut laut.

Hampelas tangkalna bunder, tumuwuh ajeg sarta miboga dahan anu simpodial. Daunna tunggal, sulang-seling, lonjong, sarta sisina rérégéan. Tonggong daun hampelas téksturna kasar sarta lamun garing bisa dipaké ngagosok-gosok (ngahampelas) kai supaya lemes.  Kembangna miboga panjang 5–7&nbsp;mm, warna héjo semu cokelat, sarta bentuk kongkolak kembangna jiga  corong. Sedengkeun sikina boga bentuk buleud sarta warnana bodas.

Hampelas aya anu dibudidayakan alatan kaguna daunna pikeun ubar, aya ogé anu tumuwuh ku sorangan.

Cacai ti tuwuhan ieu bisa diinum, kapaké pikeun ngubaran jelema anu hésé ngaluarkeun cikiih sarta minangka ubar nyeri beuteung. Hampelas ngandung cacai nu warnana cokelat semu konéng sarta rasana lada. Cacai ieu bisa dibeunangkeun ku cara motong akar sarta caina diwadahan dina wadah leutik.

## Kandungan kimia
Daun, akar sarta tangkal hampelas ngandung saponin, flavonoida sarta polifenol.

## Ngaran tempat
Urang Sunda mindeng méré ngaran patempatan ku ngaran tuwuhan. Salah sahiji tempat anu dingaranan ku ngaran tuwuhan hampelas nyaéta:
* Kacamatan Cihampelas, Kabupatén Bandung, Jawa Kulon
* Jalan Cihampelas, Kotamadya Bandung

## Dicutat tina
## Tutumbu ka luar
http://newspaper.pikiran-rakyat.co.id/prprint.php?mib=beritadetail&id=21404
Windows 7

**Windows 7** nyaéta sistem operasi komputer anu dikaluarkeun ku Microsoft dina taun 2010. Windows 7 ngagantikeun Windows Vista.

## Tumbu kaluar 
*  Engineering Windows 7 (E7) MSDN Blog
Kabupatén Acéh Tengah

**Acéh Tengah** nyaéta hiji kabupatén di Propinsi Daérah Istiméwa Acéh. Sabagéan gedé pangeusina asalna ti Suku Gayo. Aceh Tengah kasohor ku ayana Situ Laut Tawar.

## Wawates  Wilayah 
* Kaler : kabupatén Bener Meriah jeung kabupatén Bireuen
* Kidul : kabupatén Gayo Lues
* Kulon : kabupatén Aceh Barat, kabupatén Pidie jeung kabupatén Nagan Raya
* Wetan : kabupatén Aceh Timur
## Kacamatan 
1.	Atu Lintang
2.	Bebesen
3.	Bies
4.	Bintang
5.	Celala
6.	Jagong Jeget
7.	Kebayakan
8.	Ketol
9.	Kute Panang
10.	Laut Tawar
11.	Linge
12.	Pegasing
13.	Rusip Antara
14.	Silih Nara

## Bupati 
Bupati nu ayeuna nyaéta Ir. H. Nasaruddin, MM dilironkeun Drs. H. Sahbuddin, BP nu dilantik Gubernur Nanggroe Aceh Darussalam kaping 3 April 2007. Ir. H. Nasaruddin, MM lahir di Takengon, 17 Juli 1957. Pendidikan terakhir S-2 Program Manajemen Universitas Syiah Kuala Banda Aceh. Wakil Bupati nyaéta Drs. H. Djauhar Ali.

## Pariwisata 
Objek wisata di Aceh Tengah nyaéta Situ Laut Tawar, Pantan Terong (pamandangan), Taman Buru Linge Isaq (berburu), Gua Loyang Koro, Loyang Pukes, Loyang Datu, Burni Klieten (hiking), dan Krueng Peusangan (rafting).

## Sumber 
*  Situs resmi
Fusi nuklir

[thumb|Fusi [Deuterium jeung Tritium ngahasilkeun helium-4, ngabébaskeun hiji  neutron, sarta ngaleupaskeun énergi nu gedéna 3.5 MeV]]

Dina fisika, **fusi nuklir** (**réaksi térmonuklir**) nyaéta hiji prosés di mana dua inti atom ngahiji, ngawangun  inti atom anu leuwih badag sarta ngaleupaskeun énergi. Fusi nuklir mangrupa sumber énergi anu ngabalukarkeun béntang suminar, sarta Bom Hidrogen butu ngabeledug. Sanjata nuklir nyaéta sanjata anu ngagunakeun prinsip réaksi fisi nuklir jeung fusi nuklir.

Prosés ieu merlukeun énergi anu gedé pikeun ngagabungkeun inti nuklir, sanajan élemen anu panghampangna, hidrogén. Tapi fusi inti atom anu hampang, anu ngawangun inti atom anu leuwih beurat sarta ngahasilekun neutron bébas, baris ngahasilkeun énergi anu leuwih gedé batan énergi anu diperlukeun pikeun ngahijikeun maranéhanana—hiji réaksi éksotérmik anu bisa nyiptakeun réaksi nu jadi kumanéh.

Énergi anu dileupaskeun dina réa réaksi nuklir leuwih gedé batan réaksi kimia, alatan énergi pangiket anu napelkeun dua inti atom jauh leuwih badag batan énergi anu nahan éléktron tina inti atom. Contona, énergi ionisasi anu dihasilkeun tina panambahan éléktron kana hidrogén nyaéta 13.6 éléktronvolt—leuwih leutik hiji pér sajuta tina 17 Mev anu dileupaskeun ku réaksi D-T kawas gambar di gigir.

{pondok}

## Tempo ogé
* Fusi tiis
* Fusi Hélium
* Fusi Muon-terkatalisis
* Antimatter catalyzed nuclear pulse propulsion
* Garis waktu fusi nuklir
* Fisi Nuklir
* Pamekaran énergi di mangsa ka hareup

## Tumbu ka luar
* Fusion Summary
* http://www.fusion.org.uk/  - A guide to fusion from the UKAEA
* SCK.CEN Belgian Nuclear Research Centre Mol, Belgium
* Nuclear Weapons - Fusion Principles
Fisi nuklir

250px|thumb|Hiji kajadian fisi nuklir. Hiji neutron anu bagerak laun diserep ku inti atom uranium-235 atom, anu tungtungna paburincay jadi unsur-unsur nu leuwih hampang nu bagerak gancang (hasil-hasil fisi) sarta ngabébaskeun neutron-neutron.

Dina fisika, **fisi nuklir** nyaéta hiji prosés di mana inti atom beulah alatan ditubruk ku atom séjénna, sarta ngahasilkeun énergi jeung atom-atom anyar anu boga massa leuwih leutik.

## Réaksi-réaksi fisi anu kacia dipikawanoh 
Hasil tina réaksi fisi uranium, rupa-rupa, ngahasilkeun atom-atom anu boga massa leuwih leutik, kawas: Ba, Kr, Zr, Te, Sr, Cs, I, La sarta Xe, kalayan massa atom masing-masing kira-kira 95 jeung 135. Sedengkeun, hasil tina réaksi fisi plutonium, miboga massa atom kira-kira 100 jeung 135.

Rata-rata réaksi fisi dina **Uranium-235** (**U-235**) jeung **Plutonium-239** (**Pu-239**) 
anu dilantarankeun ku neutron.

neutron + U-235 -> (atom-atom anu leuwih leutik) + 2.52 neutron + 180 Mev
neutron + Pu-239 -> (atom-atom anu leuwih leutik) + 2.95 neutron + 200 Mev

Sawatara conto:

n + U-235 -> Ba-144 + Kr-90 + 2n + 179.6 Mev
n + U-235 -> Ba-141 + Kr-92 + 3n + 173.3 Mev
n + U-235 -> Zr-94 + Te-139 + 3n + 172.9 Mev
n + U-235 -> Zr-94 + La-139 + 3n + 199.3 Mev

## Tempo ogé 
* E=mc²
* fusi nuklir

## Tumbu ka luar 
* The nuclear fission process  A simple explanation of the process of nucléar fission
* The Discovery of Nuclear Fission  Historical account complete with audio and téacher's guides from the American Institute of Physics History Center
* Some Physics of Uranium
Quang Binh

thumb|300px|Quang Binh in Vietnam
**Quang Binh** nyaéta hiji propinsi nua ya di Vietnam. Di beulah kaléreunnana wawtesan jeung Bac Trung Bo.
## Daérah Tingkat II 
# Dong Hoi 
# Le Thuy 
# Quang Ninh 
# Tuyen Hoa 
# Minh Hoa
# Quang Trach
# Bo Trach
Gaya nuklir kuat

**Gaya nuklir kuat** nyaéta gaya dasar anu pangkuatna ti antara opat gaya dasar nu aya di alam. Gaya ieu ngajaga quark sangkan tetep kaiket dina jero proton jeung neutron, sarta ogé sangkan proton jeung neutron tetep aya dina jero inti atom.
Gaya nuklir lemah

**Gaya nuklir lemah** nyaéta salah sahiji ti antara opat gaya dasar nu aya di alam. Gaya ieu disebut lemah lantaran kuat médanna 1011 leuwih leutik batan kakuatan gaya éléktromagnétik sarta 1013 leuwih leutik batan gaya kuat. Éfék gaya nuklir lemah anu paling dipikawanoh nyaéta "beta decay" ("luruh"na sinar béta) ti neutron-neutron dina inti atom).
Osmosis

[thumb|251px|right|Pangaruh rupa-rupa larutan pikeun [sél getih beureum.]]
**Osmosis** nyaéta prosés difusi hiji pelarut (biasana cai) ngaliwatan mémbran semiperméabel, ti larutan anu kadar zat nu larutna handap (poténsi cai gedé) ka larutan anu kadar zat nu larutna leuwih luhur (poténsi cai leutik) dina hiji gradién kadar solutna. Ieu téh mangrupa prosés fisika, nu mana pelarutna pindah - tanpa asupan énérgi - nembus mémbran semiperméabel (perméabel pikeun pelarutna, tapi henteu pikeun zat nu larutna) anu mindingan dua larutan anu béda konséntrasina.

## Baca ogé 
*Difusi
*Plasmolisis
*Poténti cai
*Osmorégulasi
*Osmoprotéktan

## Rujukan 

## Tumbu kaluar 
*Osmosis simulation in Java
*NetLogo Osmosis simulation for educational use (Java Applet for fast PCs) 
*NetLogo Osmosis simulation for educational use (Java Applet, runs also on slow PCs)
Farmakologi

**Farmakologi** (Yunani Kuna , *pharmakon*, "ubar"; jeung , *-logia*) téh ulikan peta ubar, nyaéta ulikan ngeunaan interaksi nu lumangsung antara organisme hirup jeung bahan kimia éksogén nu nimpah fungsi biokimia normal. Ieu ulikan ngawengku kandungan jeung pasipatan, interaksi, toksikologi, terapi, jeung larapan médis sarta kamampuh antikuman ubar-ubaran. Farmakologi teu sarua jeung farmasi, nu dipaké pikeun nyebut profési. Farmakologi ulukutek dina cara interaksi ubar jeung sistem biologis ngarah mangaruhan fungsina, ulikan ngeunaan ubar, ngeunaan réaksi awak mun dibéré ubar, asal-usul ubarna, watekna, sarta pasipatanana.

## Babagian 
Farmakologi salaku élmu kimia dipraktékkeun ku farmakolog, anapon subdisiplinna, nyaéta
**farmakologi klinis* - ngulik pangaruh ubar ka manusa,
**neuro-* jeung *psikofarmakologi* (pangaruh ubar kana paripolah jeung fungsi sistem saraf), 
**farmakogenetika* (uji klinis variasi génétik nu ngabalukarkeun bédana réspon kana ubar),
**farmakogénomika* (larapan téhnologi génomik pikeun nyiar ubar anyar atawa karakterisasi ubar heubeul),
**farmakoépidemiologi* (studi pangaruh ubar ka sagolongan jalma loba),
**toksikologi* - studi toksisitas atawa balukar goréng tina hiji ubar,
**farmakologi téoritis*,
**posologi* - cara ngadosis ubar,
**farmakognosi* - nurunkeun ubar tina tutuwuhan.

## Rujukan 
**Pharmacology*. Wikipédia basa Inggris. Disalin 21 Oktober 2008.

## Tumbu kaluar 
* Pharmaceutical Business Review.
* Pharmaceutical company profiles at NNDB.
* International Conference on Harmonisation.
* US Pharmacopeia.
* Medicine updates.
* International Union of Basic and Clinical Pharmacology.
* IUPHAR Committee on Receptor Nomenclature and Drug Classification .
Angsana

jmpl|Kulit batang angsana
**Angsana** (*Pterocarpus indicus)* nyaéta tuwuhan nu daunna murudul dina mangsa nu tangtu nu mangrupa  spésiés *Pterocarpus* nu asalna ti Asia Tenggara, Australasia kalér, jeung kapuloan Samudra Pasifik, Kamboja, Cina paling kidul, Timor Timur, Indonésia, Malaysia, Papua, Filipina, Kapuloan Ryukyu, Kapuloan Solomon, Thailand, jeung Viétnam.
## Gambaran 
Angsana mangrupa tuwuhan gedé anu jangkungna bisa ngahontal 30–40 m, kalayan diaméter tangkalna bisa nepi ka 2 m. Panjang daunna 12–22&nbsp;cm. Kembangna dihasilkeun dina ranggeuyan nu panjangna 6–13 cm sarta ngandung sababaraha kembang; kembangan ti bulan Pébruari tepi ka Méi di Filipina, Bornéo jeung Malaysia. Kembangna rada seungit sarta makuta kembangna boga warna konéng atawa jingga semu konéng. Buahna saperti kacang nu diaméterna 2–3&nbsp;cm nu dikurungan ku jangjang membran datar nu diaméterna 4–6&nbsp;cm anu ngabantuan panyebaranana ngaliwatan angin. Ieu jangjang ngandung hiji atawa dua binih nu asak dina jero waktu 4-6 bulan, sarta warnana jadi coklat mangsa garing. 
jmpl|Kembang angsana
## Kaguna 
thumb|Kai angsana
Kai angsana anu teuas, tur kelirna beureum, tahan ku rinyuh sarta kaambeuna seungit érmawar. Ieu kai dipaké pikeun dékorasi jeung nyieun furnitur. Kembang angsana dimangpaatkeun salaku sumber madu sedengkeun daunna digunakeun pikeun sampo. Kembang jeung daunna bisa didahar. Ieu tuwuhan ogé jadi sumber résin. Dina pangubaran tradisional, angsana dipaké pikeun merangan tumor lantaran ieu tuwuhan ngandung polipéptida dina daunna.

## Ékologi jeung sumebar 
Teu saperti anggota génus *Pterocarpus* lianna anu mikaresep wilayah ugahari, angsana mikaresep lingkungan leuweung hujan tropika. Sacara alami, ieu tangkal bisa kapanggih di Burma beulah kidul, ngaliwatan Asia Tenggara jeung Kapuloan Nusantara nepi ka Pasifik kulon, kaasup di Cina kidul, Kapuloan Ryukyu, jeung Kapuloan Solomon.

Di Jawa, baheula loba angsana anu tumuwuh di leuweung kalawan élevasi 500 méter di luhureun beungeut sagara, utamana di Jawa Tengah jeung Jawa Timur. Di Kalimantan tumuwuh di ranca deukeut basisir jeung sapanjang walungan. Buahna anu kolot jeung ngagaringan, sumebarna ku angin, cai, jeung arus laut. Ayeuna angsana geus sumebar nepi ka Afrika, India, Sri Langka, Taiwan, Okinawa, Hawaii jeung Amérika Tengah.
## Ngaran tempat 
Urang Sunda mindeng méré ngaran patempatan ku ngaran tuwuhan, Di antara tempat anu dingaranan ku ngaran tuwuhan angsana nyaéta:
* Kacamatan Angsana, Kabupatén Pandéglang, Banten
* Kacamatan Ciangsana, Kabupatén Bogor, Jawa Kulon.

## Galéri 

Gambar:Pterocarpus indicus-pohon dan daun-Hayati Mayang Arum.jpg|Tangkal angsana
Gambar:Pterocarpus indicus-pohon 1-Hayati Mayang Arum.jpg|Tangkal angsana di Taman Hutan Raya Ir. H. Djuanda
Gambar:Pterocarpus indicus-daun-Hayati Mayang Arum.jpg|Daun angsana

## Rujukan 
## Tutumbu Kaluar
*  Listed as Vulnerable (VU A1d v2.3)
* PIER species info: *Pterocarpus indicus* 

*